Samimiy qutlovlar

07.12.2016
Mamlakatimizda 2016-yil 4-dekabr kuni boʻlib oʻtgan saylovda Shavkat Mirziyoyev O‘zbekiston Respublikasi Prezidenti etib saylangani munosabati bilan xorijiy davlatlar va hukumatlar, xalqaro tashkilotlar rahbarlari, xorijiy mamlakatlarning taniqli jamoat arboblaridan samimiy tilaklar bildirilgan qutlovlar kelmoqda.
O‘zbekiston Respublikasining saylangan Prezidenti
Shavkat Mirziyoyev Janobi Oliylariga
Muhtaram Shavkat Miromonovich!
Sizni O‘zbekiston Respublikasi Prezidenti etib saylanganingiz bilan chin qalbimdan samimiy tabriklayman.
Ovoz berish yakunlari yurtdoshlaringiz Sizning mamlakatda ijtimoiy-iqtisodiy barqarorlikni ta’minlash va xalq farovonligini yuksaltirishga qaratilgan bunyodkorlik ishlaringizni ijobiy baholashidan dalolatdir.
Belarus – O‘zbekiston hamkorligini kengaytirish borasida amaliy muloqot va samarali ishlarni birgalikda davom ettirishdan manfaatdormiz.
Muhtaram Shavkat Miromonovich, Sizga mustahkam sogʻlik, O‘zbekiston Respublikasining farovonligi uchun belgilangan barcha rejalarni amalga oshirishda, oliy davlat lavozimida ulkan muvaffaqiyatlar tilayman.
Ehtirom bilan,
Aleksandr Lukashenko,
Belarus Respublikasi Prezidenti
O‘zbekiston Respublikasining saylangan Prezidenti
Shavkat Mirziyoyev Janobi Oliylariga
Muhtaram Shavkat Miromonovich!
O‘zbekiston Respublikasi Prezidenti etib saylanganingiz bilan samimiy tabriklarimni qabul qilgaysiz.
2016-yil 4-dekabr kuni boʻlib oʻtgan saylovda ishonchli gʻalaba qozonganingiz O‘zbekiston xalqi Sizga ishonishi va qoʻllab-quvvatlashidan dalolatdir. Sizning rahbarligingizda O‘zbekiston Respublikasi bundan buyon ham barqaror va izchil rivojlanishiga ishonaman.
Sizning Prezident etib saylanganingiz Qirgʻiziston –O‘zbekiston munosabatlarida yangi sahifa ochish va mamlakatlarimiz oʻrtasidagi amaliy muloqotni Qirgʻiziston Respublikasi bilan O‘zbekiston Respublikasi oʻrtasida abadiy doʻstlik toʻgʻrisidagi shartnoma asosida oʻzaro manfaatli hamkorlik ruhida izchil davom ettirish imkoniyatini yanada kengaytiradi, deb umid qilaman.
Muhtaram Shavkat Miromonovich, Sizga mustahkam sogʻlik va davlat rahbari sifatidagi faoliyatingizga muvaffaqiyatlar, O‘zbekiston xalqiga tinchlik va farovonlik tilayman.
Hurmat bilan,
Almazbek Atamboyev,
Qirgʻiziston Respublikasi Prezidenti
O‘zbekiston Respublikasining saylangan Prezidenti
Shavkat Mirziyoyev Janobi Oliylariga
Siz, Janobi Oliylarini O‘zbekiston Respublikasi Prezidenti etib saylanganingiz bilan chin qalbimdan samimiy tabriklayman.
Sizning O‘zbekiston rahbari sifatidagi faoliyatingiz davomida xalqlarimiz manfaati yoʻlida oʻzaro aloqalar yanada mustahkamlanishiga qat’iy ishonamiz.
O‘zbekistonning yanada taraqqiy etishi va farovonligi, xalqingizning porloq kelajagi yoʻlidagi faoliyatingizga ulkan muvaffaqiyatlar tilayman.
Ehtirom bilan,
Qobus bin Said,
O‘mon Sultoni
O‘zbekiston Respublikasining saylangan Prezidenti
Shavkat Mirziyoyev Janobi Oliylariga
Janobi Oliylari!
Siz Janobi Oliylarining O‘zbekiston Respublikasi Prezidenti etib saylanganingizdan bagʻoyat mamnunman. Shu quvonchli daqiqalarda Sizga va Siz orqali butun O‘zbekiston xalqiga oʻzimning samimiy tabriklarimni yoʻllayman. Men O‘zbekiston Respublikasi Sizning bevosita rahnamoligingizda yanada ulkan yutuqlarni qoʻlga kiritishi va xalqingizning barcha ezgu maqsadlari roʻyobga chiqishiga ishonaman.
Bangladesh va O‘zbekiston oʻrtasida samarali munosabatlar mavjudligini mamnuniyat bilan ta’kidlayman. Kelgusida Sizning buyuk yurtingiz bilan oʻzaro hamkorlikni yanada kengaytirishga tayyorligimizni izhor etaman. Men xalqlarimiz manfaatlari yoʻlida Siz bilan hamkorlik qilishdan manfaatdor ekanimni ta’kidlamoqchiman.
Sizga mustahkam sogʻlik va baxt-saodat, O‘zbekiston xalqiga bardavom tinchlik, taraqqiyot va farovonlik tilayman.
Sizga boʻlgan yuksak hurmat va ehtiromimni qabul qilgaysiz.
Abdul Hamid,
Bangladesh Xalq Respublikasi Prezidenti
O‘zbekiston Respublikasining saylangan Prezidenti
Shavkat Mirziyoyev Janobi Oliylariga
Janobi Oliylari!
Sizni O‘zbekiston Respublikasi Prezidenti etib saylanganingiz bilan samimiy tabriklayman. YeXHT bilan O‘zbekiston oʻrtasida yaqin hamkorlik yoʻlga qoʻyilgan va Sizning rahbarligingizda oʻzaro manfaatli ushbu munosabatlarni yanada rivojlantirishimizga ishonaman.
Bugun barchamiz xavfsizlik borasida koʻplab global tahdidlar bilan yuzma-yuz kelayotganimizda YeXHT mintaqasida tinchlik va barqarorlikni mustahkamlash yoʻlidagi hamkorligimiz davom etishiga ishonamiz. YeXHT O‘zbekistonda oʻz prinsip va majburiyatlarini amalga oshirishni davom ettirishga tayyor.
EXHTning Demokratik institutlar va inson huquqlari boʻyicha byurosi O‘zbekistonga Prezident saylovini kuzatish missiyasini amalga oshirishga taklif etilgani uchun oʻz minnatdorligimni bildirishga ruxsat bergaysiz. Siz YeXHTning Demokratik institutlar va inson huquqlari boʻyicha byurosi bilan amaliy hamkorlikni davom ettirishingizga ishonaman.
O‘zbekistonning Markaziy Osiyo va, umuman, YeXHT makonida tinchlik va barqarorlikni mustahkamlashga salmoqli hissa qoʻshayotganini va tashkilot faoliyatida yanada faol ishtirok etishini qoʻllab-quvvatlaymiz. Ushbu masalalarni Siz bilan muhokama qilish imkoniyati paydo boʻlishini kutib qolaman.
Janobi Oliylari, Sizga boʻlgan yuksak hurmatimni qabul qilgaysiz.
Ehtirom bilan,
Lamberto Zaner,
EXHT Bosh kotibi
Qutlovlar kelishi davom etmoqda.